Απόφαση της Επιτροπής
της 22ας Φεβρουαρίου 2002
για την τροποποίηση των αποφάσεων 2001/925/ΕΚ, 2002/33/ΕΚ και 2002/41/ΕΚ ώστε να παραταθούν ορισμένα μέτρα προστασίας και λεπτομερείς όροι σε σχέση με την κλασική πανώλη των χοίρων στην Ισπανία
[κοινοποιηθείσα υπό τον αριθμό Ε(2002) 618]
(Κείμενο που παρουσιάζει ενδιαφέρον για τον ΕΟΧ)
(2002/162/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10 παράγραφος 4,
την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλης των χοίρων(3), και ιδίως τo άρθρo 10 παράγραφος 1 στοιχείο β) και τo άρθρo 11 παράγραφος 1 στοιχείο στ),
Εκτιμώντας τα ακόλουθα:
(1) Στην Καταλονία της Ισπανίας εμφανίστηκαν κρούσματα κλασικής πανώλης των χοίρων.
(2) Η Ισπανία έλαβε μέτρα στο πλαίσιο της οδηγίας αριθ. 2001/89/ΕΚ.
(3) Σε σχέση με αυτά τα κρούσματα της νόσου, η Επιτροπή ενέκρινε: i) την απόφαση 2001/925/EΚ(4), όπως τροποποιήθηκε τελευταία από την απόφαση 2002/31/EΚ(5), με αντικείμενο ορισμένα μέτρα προστασίας σχετικά με την κλασική πανώλη των χοίρων στην Ισπανία· ii) την απόφαση 2002/33/EΚ(6) για τη χρησιμοποίηση δύο σφαγείων από την Ισπανία σύμφωνα με το άρθρο 10 παράγραφος 1 στοιχείο β) της οδηγίας 2001/89/EΚ του Συμβουλίου· και iii) την απόφαση 2002/41/EΚ(7), όσον αφορά ορισμένες περαιτέρω λεπτομέρειες στις προϋποθέσεις χορήγησης άδειας για την απομάκρυνση χοίρων από εκμεταλλεύσεις ευρισκόμενες εντός των ζωνών προστασίας και επιτήρησης που εγκαθιδρύθηκαν στην Ισπανία σε σχέση με την κλασική πανώλη των χοίρων.
(4) Υπό το φως της εξέλιξης της κατάστασης στη σχετική περιοχή της Ισπανίας, είναι σκόπιμο να παραταθούν τα μέτρα και οι όροι που εγκρίθηκαν και να τροποποιηθούν οι αποφάσεις 2001/925/EΚ, 2002/33/EΚ και 2002/41/EΚ.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 8 της απόφασης 2001/925/EΚ:
α) η ημερομηνία "20 Φεβρουαρίου 2002" αντικαθίσταται από την ημερομηνία "20 Mαρτίου 2002"·
β) η ημερομηνία "28 Φεβρουαρίου 2002" αντικαθίσταται από την ημερομηνία "31 Mαρτίου 2002".
Άρθρο 2
Στο άρθρο 2 της απόφασης 2002/33/EΚ, η ημερομηνία "28 Φεβρουαρίου 2002" αντικαθίσταται από την ημερομηνία "31 Mαρτίου 2002".
Άρθρο 3
Στο άρθρο 4 της απόφασης 2002/41/EΚ, η ημερομηνία "28 Φεβρουαρίου 2002" αντικαθίσταται από την ημερομηνία "31 Mαρτίου 2002".
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 22 Φεβρουαρίου 2002.